cyanic-selkie/wikianc huggingface dataset:
ห้องเรียนจารชน
ไลต์โนเวล
ก่อนที่จะมีการเผยแพร่เล่มแรกออก วิดีโอโปรโมตได้รับการเปิดตัวโดยยูอิจิโร อุเมฮาระ โซระ อามามิยะ มิกุ อิโต นาโอะ โทยามะ อาโออิ ยูกิ สุมิเระ อุเอซากะ อายาเนะ ซากุระ และโทโมริ คุสุโนกิ โดยรับบทบาทของสมาชิกในทีมโทโมชิบิ และนี่ถือว่าเป็นครั้งแรกที่วิดีโอโปรโมตของซีรีส์ไลต์โนเวลที่มีนักพากย์มากถึง 8 คน
ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
มังงะ
มังงะมีลิขสิทธิ์ในประเทศไทยโดยสำนักพิมพ์ฟีนิกซ์
อนิเมะ
อนิเมะโทรทัศน์ได้รับการดัดแปลงและประกาศในงาน "Fantasia Bunko Online Festival 2022" เมื่อวันที่ 13 มีนาคม พ.ศ. 2565 ที่สร้างโดยสตูดิโอฟีล กำกับซีรีส์อนิเมะโดย Keiichiro Kawaguchi เขียนบทโดย Shinichi Inotsume ออกแบบตัวละครโดย Sumie Kinoshita และเพลงประกอบโดย Yoshiaki Fujisawa ซีรีส์อนิเมะเริ่มออกอากาศตั้งแต่วันที่ 5 มกราคม พ.ศ. 2566 ทางเครือข่าย AT-X และเครือข่ายอื่น ๆ ชื่อเพลงเปิด ร้องโดย Nonoc และเพลงปิดชื่อ "Secret Code" ร้องโดย Konomi Suzuki  เมื่อวันที่ 16 กุมภาพันธ์ พ.ศ. 2566 มีการประกาศว่าตอนที่ 8 มีความล่าช้า 1 สัปดาห์จากวันที่ 23 กุมภาพันธ์ถึง 2 มีนาคมเนื่องจากสถานการณ์โรคติดเชื้อไวรัสโคโรนา 2019
จัมกาดัง
จัมกาดัง (อักษรโรมัน: Jam Gadang; ภาษามีนัง แปลว่า "นาฬิกาใหญ่") เป็นหอนาฬิกา, จุดหมายตา และสถานที่ท่องเที่ยวสำคัญในนครบูกิตติงงี จังหวัดสุมาตราตะวันตก ประเทศอินโดนีเซีย หอนาฬิกาตั้งอยู่ในย่านใจกลางเมือง ใกล้กับตลาดปาซาร์อาเตฮ์
ประวัติศาสตร์
ตัมกาดังตั้งอยู่ที่ใจกลางของสวนซาไบนันอาลูอิฮ์ (Sabai Nan Aluih Park) ใกล้กับวังโมฮัมมัด ฮัตตา หอนาฬิกาสร้างในปี 1926 ในสมัยอาณานิคมดัตช์ ในฐานะของขวัญจากราชินีวิลเฮลมินาให้กับ controleur (ผู้ปกครอง) นครบูกิตติงงี หอนาฬิกาเป็นผลงานออกแบบโดยยาซิก อาบีดีน (Yazid Abidin) และ ซุลตันกีกี อาเมฮ์ (Sutan Gigi Ameh) สร้างด้วยเงิน 3,000 กิลเดอร์
เมื่อสร้างแล้วเสร็จ บนยอดของหอนาฬิกามีรูปปั้นไก่แจ้ตั้งอยู่ หลังคาบนยอดหอคอยถูกเปลี่ยนเป็นหลังคาแบบที่ใช้ประดับศาลเจ้าชินโตในสมัยญี่ปุ่นเข้ายึดครองอินโดนีเซีย (1942–1945) ภายหลังอินโดนีเซียได้รับเอกราช ได้มีการเปลี่ยนหลังคายอดของหอเป็นรูปแบบปัจจุบัน ซึ่งมีลักษณะแบบหลังคาของวัฒนธรรมมีนัง ดังที่พบในบ้านท้องถิ่นที่เรียกว่ารูมะฮ์กาดัง ตำนานมุขปาฐะท้องถิ่นอ้างว่ากลไกนาฬิกาภายในเป็นแบบที่ลอกเลียนมาจากบิกเบนในลอนดอน
ในวันที่ 6 มีนาคม 2007 จัมกาดังได้รับความเสียหายจากแผ่นดินไหวสองครั้งในสุมาตรา ในปีหลังจากนั้น หอนาฬิกาได้รับทุนอุดหนุนในการซ่อมแซมโดยอินโดนีเซียเฮอริเทจทรัสต์ (Indonesia Heritage Trust หรือ บาดันเปอเลิซตาริยันปูซากาอินโดนีเซีย; Badan Pelestarian Pusaka Indonesia) ด้วยเงินอุดหนุนจำนวน 600 ล้านรูปียะฮ์ (ราว 2.1 ล้านบาท) โดยทีมซ่อมบำรุงจากประเทศเนเธอร์แลนด์ การปรับปรุงครั้งนี้เสร็จสิ้นและมีพิธีเปิดในวันที่ 22 ธันวาคม 2010 ในฐานะส่วนหนึ่งของการเฉลิมฉลองนครบูกิตติงงีครบรอบ 262 ปี
ในช่วงเทศกาลเราะมะฎอน หอคอยยังใช้งานสำหรับประกาศขานบทสวดเพื่อแจ้งเตือนว่าถึงเวลาอิฟฏอร์
ลักษณะ
หอนาฬิกาประกอบด้วยนาฬิกาทั้งสี่ด้าน นาฬิกาเหล่านี้ทำขึ้นในเมือง Recklinghausen ประเทศเยอรมนี โดย Bernard Vortmann และขนส่งมายังอินโดนีเซียผ่านทางร็อตเตอร์ดาม นาฬิกาแต่ละเรือนมีหน้าปัดขนาด 80 cm ฐานของหอนาฬิกามีขนาด 13 x และมีความสูง 26 m หน้าปัดนาฬิกาใช้อักษร "IIII" แทนเลขสี่ แทนที่จะใช้เลขโรมัน "IV"
จัมกาดังได้รับการยอมรับให้เป็นสัญลักษณ์หนึ่งของเมืองบูกิตติงงีและเป็นสถานที่ท่องเที่ยวสำคัญของเมือง บ้างเรียกขานจัมกาดังว่าเป็น "คู่แข่งของบิกเบนในลอนดอน"
กีฬาบาสเกตบอลในโอลิมปิกฤดูร้อน 2024 – รอบคัดเลือกหญิง
กีฬาบาสเกตบอลในโอลิมปิกฤดูร้อน 2024 – รอบคัดเลือกหญิง จะเกิดขึ้นระหว่าง ค.ศ. 2022 ถึง 2024 คาดว่าจะมีทีมจากทั้งห้าโซนของสหพันธ์บาสเกตบอลนานาชาติ จะเป็นตัวแทนในการแข่งขันบาสเกตบอลโอลิมปิกครั้งนี้
ในฐานะประเทศเจ้าภาพ ฝรั่งเศสจะได้รับโควตาในบาสเกตบอลหญิง 5×5 อย่างไรก็ตาม ขึ้นอยู่กับการตัดสินใจของคณะกรรมการกลางของฟีบา ในวันที่ 30 มิถุนายน พ.ศ. 2566 โควต้าแรกจะมอบให้แก่ผู้ชนะการแข่งขันบาสเกตบอลเวิร์ลคัพ 2022 ที่เมืองซิดนีย์ ประเทศออสเตรเลีย ตั้งแต่วันที่ 22 กันยายน ถึง 1 ตุลาคม พ.ศ. 2565
อย่างไรก็ตาม ทีมที่ผ่านการคัดเลือกทั้งสองทีมนี้มีสิทธิ์เข้าแข่งขันในสองรายการติดต่อกัน ได้แก่ รอบคัดเลือกพรีโอลิมปิก (สำหรับแอฟริกา อเมริกา และเอเชียและโอเชียเนีย) หรือ ยูโรบาสเกตบอลหญิง (สำหรับยุโรป) และสี่ช่องทางการแข่งขันรอบคัดเลือกโอลิมปิกระดับระดับโลก (FOQTs) ในขณะที่รอบคัดเลือกสองรายการจะถือว่าเป็นโควต้าสำหรับปารีส 2024 มาจากทีมสามอันดับแรก อีกครึ่งหนึ่งของการคัดเลือกซึ่งมีฝรั่งเศสเจ้าภาพและผู้ชนะการแข่งขันบาสเกตบอลเวิร์ลคัพ ให้โควตาแก่สองทีมที่มีอันดับสูงสุด
การเลือกตั้งนายกองค์การบริหารส่วนจังหวัดขอนแก่น พ.ศ. 2563
'''การเลือกตั้งนายกองค์การบริหารส่วนจังหวัดขอนแก่น พ.ศ. 2563''' เป็นการเลือกตั้งนายกองค์การบริหารส่วนจังหวัดขอนแก่น (นายก อบจ. ขก.) ครั้งที่ 4 เป็นการเลือกตั้งที่เว้นห่างจากการเลือกครั้งก่อนหน้า (พ.ศ. 2555) ถึง 8 ปี อันเป็นผลสืบเนื่องจากคำสั่งของคณะรักษาความสงบแห่งชาติที่กระทำการรัฐประหาร เมื่อ พ.ศ. 2557
การเลือกตั้งครั้งนี้จัดขึ้นในวันที่ 20 ธันวาคม พ.ศ. 2563 เป็นการเลือกตั้งนายก อบจ. ขอนแก่นครั้งแรกที่จัดขึ้นภายใต้รัฐธรรมนูญแห่งราชอาณาจักรไทย พ.ศ. 2560 และภายใต้ พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 อีกทั้งเป็นครั้งแรกและครั้งเดียวที่การเลือกตั้งนายก อบจ. ทั้ง 76 จังหวัดทั่วประเทศ รวมจังหวัดขอนแก่น จัดขึ้นพร้อมกัน ในวันเดียวกัน
มีผู้ลงสมัครรับเลือกตั้งนายก อบจ. ขอนแก่น ทั้งสิ้น 10 คน ซึ่งเป็นจำนวนมากที่สุดของประเทศ ในการเลือกตั้งนายกองค์การบริหารส่วนจังหวัด พ.ศ. 2563 และมากที่สุดในประวัติศาสตร์การเลือกตั้งนายก อบจ. ขอนแก่น
ผลการเลือกตั้งปรากฏว่า มีผู้มาใช้สิทธิเพิ่มขึ้นมากกว่าการเลือกตั้ง พ.ศ. 2555 ถึง 12% พงษ์ศักดิ์ ตั้งวานิชกพงษ์ ได้รับคะแนนเสียงมากที่สุดเป็นอันดับที่ 1 อีกครั้ง ดำรงตำแหน่งนายก อบจ. ขอนแก่น เป็นสมัยที่ 6
ผู้สมัคร
อ้างอิง:
ผลการเลือกตั้ง
อ้างอิง:
สังขวิทยา
สังขวิทยา (malacology) เป็นการศึกษาเรื่องหอย
สาขานี้มีความสำคัญเนื่องจากพบว่า หอยน้ำจืดหลายชนิดเป็นเจ้าบ้านส่งผ่านของพยาธิหลายชนิด ซึ่งก่อปัญหาทางด้านสาธารณสุข โดยเฉพาะประเทศแถบเอเชีย ซึ่งมีการระบาดของพยาธิในประชาชนเป็นจำนวนมาก
ปรสิตวิทยา
ปรสิตวิทยา (Parasitology) เป็นการศึกษาเกี่ยวกับปรสิตและการอยู่ร่วมกันระหว่างสิ่งมีชีวิตสองชนิดในภาวะปรสิต (parasitism) มีผู้ให้นิยามไว้ว่าปรสิตวิทยาคือการศึกษาความสัมพันธ์ระหว่างปรสิต (parasite) และ โฮสต์ (host), ปรสิตหมายถึง สัตว์ที่อาศัยอยู่ในกายหรือบนผิวหนังของโฮสต์ ปรสิตขึ้นอยู่กับโฮสต์ จึงมีการปรับตัวให้ทนต่อสภาพแวดล้อมเพื่อยังชีพและสืบพันธุ์ในโฮสต์
ปรสิตวิทยา มีวัตถุประสงค์หลักเพื่อหาองค์ความรู้เกี่ยวกับภาวะปรสิตในประชากรธรรมชาติให้เพียงพอเพื่อควบคุมและกำจัดปรสิตจากประชากรที่ไม่ปกติ, ทั้งในมนุษย์และสัตว์ซึ่งมนุษย์พึ่งพา
คลองบางใหญ่ (จังหวัดภูเก็ต)
คลองบางใหญ่ เป็นคลองสำคัญของจังหวัดภูเก็ต มีต้นกำเนิดจากอำเภอกะทู้ ไหลสู่ที่ราบบริเวณอำเภอเมืองภูเก็ต ผ่านพื้นที่ชุมชนสำคัญ ได้แก่ ชุมชนวิชิตและชุมชนรัษฎา และไหลลงสู่ทะเลด้านทิศตะวันออกที่อ่าวภูเก็ต คลองมีความยาวกว่า 20 กิโลเมตร
มีการตั้งถิ่นฐานชุมชนตั้งแต่อดีตที่ภูเก็ต เป็นพื้นที่ค้าขายทางทะเล เป็นเมืองท่าของการเดินเรือที่มีชื่อเรียกว่า "จังซีลอน" หลังการทำเหมืองแร่ประสบความสำเร็จทำให้เริ่มมีชาวจีนอพยพพากันมาอยู่ซึ่งเข้ามามีบทบาทกับคนภูเก็ตอย่างมาก ปัจจุบันพื้นที่ริมคลองเป็นในรูปแบบเศรษฐกิจทางท่องเที่ยวทางวัฒนธรรมของจังหวัดภูเก็ต อาคารบ้านเรือนในย่านเมืองเก่ามีลักษณะสถาปัตยกรรมจีน-โปรตุเกส
เมืองภูเก็ตประสบกับปัญหาน้ำท่วม เนื่องจากคลองบางใหญ่เกิดการเปลี่ยนแปลงทางกายภาพและการใช้ประโยชน์คลองในอดีตจนถึงปัจจุบันได้เปลี่ยนไปอย่างมาก ซึ่งเกิดจากปัจจัยของการบุกรุกพื้นที่บริเวณริมคลอง การบุกรุกทำลายป่าไม้ ทำลายหน้าดิน ปรับพื้นที่ก่อสร้างแนวเชิงเขา เนื่องมาจากการพัฒนาโครงการบริเวณพื้นที่เนินเขา เมื่อเกิดฝนตกติดต่อกัน ทำให้น้ำไหลหลากพื้นที่ดูดซับน้ำลดลง นำระบายไม่ทัน ทำให้เกิดน้ำท่วมขังเป็นเวลานาน พื้นที่ริมคลองตื้นเขิน ทำให้คลองคับแคบลง และสูญเสียการระบายน้ำ เป็นสาเหตุการน้ำท่วมขัง
ณัฐพงษ์ สายริยา
ณัฐพงษ์ สายริยา (เกิด : 17 มกราคม 2535) เป็นนักฟุตบอลชาวไทย ปัจจุบันได้ลงเล่นให้กับนครราชสีมา ในไทยลีก ในตำแหน่งกองหลัง
ป้ายฮอลลีวูด
ป้ายฮอลลีวูด (Hollywood Sign) เดิมชื่อ ป้ายฮอลลีวูดแลนด์ (Hollywoodland Sign) เป็นสถานที่สำคัญและสัญลักษณ์ทางวัฒนธรรมของอเมริกาที่มองเห็นจากฮอลลีวูด ลอสแอนเจลิส รัฐแคลิฟอร์เนีย ตั้งอยู่บนเมาต์ลี ในพื้นที่บีชวูดแคนยอน บนเทือกเขาซานตาโมนิกา สะกดด้วยคำว่า Hollywood (อ่านว่า ฮอลลีวูด) อักษรตัวพิมพ์ใหญ่สีขาวสูง 13.7 เมตร (45 ฟุต) และยาว 106.7 เมตร (350 ฟุต) สร้างขึ้นครั้งแรกในปี พ.ศ. 2466 เพื่อโฆษณาชั่วคราวสำหรับการพัฒนาอสังหาริมทรัพย์ในท้องถิ่น แต่เนื่องจากเป็นที่นิยมเพิ่มมากขึ้นจึงไม่ได้ทำการรื้อถอนต่อมา และในปี พ.ศ. 2521 จึงแทนที่ด้วยโครงสร้างเหล็กทั้งหมดที่มีความทนทานมากขึ้น
ในบรรดาสถานที่สำคัญที่รู้จักกันดีทั้งในแคลิฟอร์เนียและสหรัฐอเมริกา ป้ายดังกล่าวมักปรากฏในวัฒนธรรมประชานิยมโดยเฉพาะอย่างยิ่งในการถ่ายทำภาพยนตร์และรายการโทรทัศน์ ที่ถ่ายทำบรรยากาศรอบ ๆ ฮอลลีวูด โดยบางครั้งถูกล้อเลียนการใช้สัญลักษณ์และรูปแบบที่คล้ายกัน แต่สะกดคำต่างกัน และหอการค้าฮอลลีวูดเป็นผู้ถือสิทธิ์ในเครื่องหมายการค้าป้ายฮอลลีวูด
เนื่องจากเป็นป้ายที่ได้รับความนิยมอย่างกว้างขวางและมองเห็นได้จากหลายจุดทั่วลอสแอนเจลิส ป้ายจึงเป็นเป้าหมายของการแกล้งและการก่อกวนตลอดหลายทศวรรษที่ผ่านมา จึงได้รับการบูรณะตั้งแต่นั้นมา รวมถึงการติดตั้งระบบรักษาความปลอดภัยเพื่อป้องกันความเสียหาย ป้ายนี้ได้รับการคุ้มครองและส่งเสริมโดยองค์กรไม่แสวงหาผลกำไร เดอะฮอลลีวูดไซต์ทรัสต์ ในขณะสถานที่และที่ดินโดยรอบเป็นส่วนหนึ่งของสวนสาธารณะกริฟฟิทพาร์ก
ผู้เข้าชมสามารถเดินขึ้นไปที่ป้ายได้จากทางเข้าบรอนสันแคนยอน ไปยังกริฟฟิทพาร์ก หรือหอดูดาวกริฟฟิท นอกจากนี้ยังมีทางเดินใกล้กับอ่างเก็บน้ำทะเลสาบฮอลลีวูดนอกกริฟฟิทพาร์ก และถึงแม้จะไม่ใช่จุดเชื่อมต่อในตัวเองก็ตาม แต่ก็มีจุดชมวิวยอดนิยมรอบ ๆ ทะเลสาบฮอลลีวูดพาร์กใกล้กับกับทางเดิน
ณัฐชัย ศรีสุวรรณ์
ณัฐชัย ศรีสุวรรณ์ (เกิด 3 มกราคม 2537) เป็นนักฟุตบอลชาวไทย ปัจจุบันได้ลงเล่นในตำแหน่งกองหน้า
ธณชัย หนูราช
ธณชัย หนูราช (เกิด 18 มีนาคม 1992) เป็นนักฟุตบอลชาวไทย ปัจจุบันได้ลงเล่นให้กับนครราชสีมา ในไทยลีก ในตำแหน่งผู้รักษาประตู
นาวิกโยธิน
นาวิกโยธิน (marines) หรือ ทหารราบทางทะเล (naval infantry) เป็นกำลังทหารที่ได้รับการฝึกให้ปฏิบัติการในเขตชายฝั่งเพื่อสนับสนุนปฏิบัติการของกองทัพเรือ ในอดีตนาวิกโยธินได้รับมอบหมายให้ช่วยรักษาระเบียบวินัยบนเรือ การขึ้นเรือข้าศึกระหว่างการรบหรือยึดเรือ และเป็นกำลังพลในการตีโฉบฉวยขึ้นฝั่งเพื่อสนับสนุนเป้าหมายของกองทัพเรือ นาวิกโยธินในประเทศส่วนใหญ่จะสังกัดกองทัพเรือ
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศ
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศในภูมิภาคเอเชีย (Conference on Interaction and Confidence-Building Measures in Asia, CICA) เป็นเวทีสนทนาระหว่างรัฐบาลเพื่อเสริมสร้างความร่วมมือในการส่งเสริมสันติภาพ ความมั่นคง และเสถียรภาพในเอเชีย บนพื้นฐานของการยอมรับว่ามีความเชื่อมโยงระหว่างสันติภาพและความมั่นคงในเอเชียและในส่วนอื่น ๆ ของโลกอย่างใกล้ชิด ประเด็นหลักของการประชุมคือความสำคัญที่แบ่งแยกไม่ได้ของความมั่นคง การริเริ่มร่วมกัน และปฏิสัมพันธ์ที่เป็นประโยชน์ร่วมกันของรัฐขนาดเล็กและขนาดใหญ่
แนวคิดในการจัดประชุม CICA ได้รับการเสนอครั้งแรกในการประชุมสมัชชาใหญ่แห่งสหประชาชาติสมัยที่ 47 โดยนูร์ซุลตัน นาซาร์บายิฟ ประธานาธิบดีคาซัคสถานเมื่อวันที่ 5 ตุลาคม พ.ศ. 2535 และมีกระบวนการฉลองครบรอบ 25 ปีของ CICA เมื่อวันที่ 5 ตุลาคม พ.ศ. 2560
ภูมิหลัง
ข้อเสนอสำหรับการประชุม CICA ได้รับการตอบรับจากหลายประเทศในเอเชีย มีการจัดการประชุมในประเทศต่าง ๆ ที่สนใจในช่วงเวลาเจ็ดปีเพื่อหารือเกี่ยวกับรูปแบบการประชุม CICA และร่างเอกสารพื้นฐาน
การประชุมครั้งแรกของ CICA ในระดับรัฐมนตรีว่าการกระทรวงการต่างประเทศ จัดขึ้นเมื่อวันที่ 14 กันยายน พ.ศ. 2542 โดยมีประเทศสมาชิก 15 ประเทศเข้าร่วม ปฏิญญาว่าด้วยหลักการชี้นำความสัมพันธ์ระหว่างประเทศสมาชิก CICA (The Declaration on Principles Guiding Relations between CICA Member States) ได้รับการรับรองในการประชุมครั้งนี้
การประชุมสุดยอด CICA ครั้งแรกจัดขึ้นเมื่อวันที่ 4 มิถุนายน พ.ศ. 2545 โดยมี 16 ประเทศสมาชิกเข้าร่วม โดยข้อบัญญัติอัลมาเตอ (Almaty Act) ซึ่งเป็นกฎบัตรของ CICA ได้รับการรับรอง แรงผลักดันสำหรับการประชุมครั้งนี้มาจากการโจมตีของผู้ก่อการร้ายในเหตุการณ์ 9/11 ในปีก่อนหน้า ดังนั้นการต่อต้านการก่อการร้ายจึงกลายเป็นประเด็นสำคัญสำหรับการประชุมครั้งนั้นและก็ยังได้ดำเนินการผ่านการประชุมครั้งต่อ ๆ ไป
ในการประชุมระดับรัฐมนตรีว่าการกระทรวงการต่างประเทศครั้งที่สองในปี พ.ศ. 2547 ได้มีการนำบัญชีมาตรการสร้างความไว้เนื้อเชื่อใจ และขั้นตอนปฏิบัติของ CICA (CICA Catalogue of Confidence-Building Measures and CICA Rules of Procedures) มาใช้ ในการประชุมสุดยอด CICA ครั้งที่ 2 ในปี พ.ศ. 2549 ที่ประชุมได้มีการยอมรับประเทศไทยและเกาหลีใต้เป็นสมาชิกใหม่ และจัดตั้งสำนักเลขาธิการถาวร ในการประชุมรัฐมนตรีต่างประเทศครั้งที่ 3 ในปี พ.ศ. 2551 จอร์แดนและสหรัฐอาหรับเอมิเรตส์ได้รับการยอมรับเป็นสมาชิกใหม่ ในการประชุมสุดยอด CICA ครั้งที่ 3 ในปี พ.ศ. 2553 ตุรกีเข้ารับตำแหน่งประธานที่ประชุม CICA ต่อจากคาซัคสถาน การประชุมสุดยอดครั้งที่ 3 ยังยอมรับอิรักและเวียดนามเป็นสมาชิกใหม่และรับรองอนุสัญญา CICA บาห์เรนและกัมพูชาได้รับการยอมรับเข้าร่วม CICA ในปี พ.ศ. 2554 บังกลาเทศและกาตาร์ได้เข้าร่วมในปี พ.ศ. 2557 ศรีลังกาในปี พ.ศ. 2561 และคูเวตในปี พ.ศ. 2565
หลักการพื้นฐาน
ประกอบด้วย ความเท่าเทียมกันและการเคารพในสิทธิอธิปไตยของสมาชิก การยุติความขัดแย้งอย่างสันติ ความร่วมมือทางเศรษฐกิจ สังคม และวัฒนธรรม การไม่แทรกแซงกิจการภายในและเคารพบูรณภาพแห่งดินแดนของรัฐสมาชิก การลดอาวุธและการควบคุมอาวุธ การเคารพสิทธิมนุษยชนและเสรีภาพขั้นพื้นฐาน
มาตรการสร้างความไว้เนื้อเชื่อใจ
ตามข้อบัญญัติอัลมาเตอ การดำเนินการตามมาตรการสร้างความไว้เนื้อเชื่อใจ ได้รับการยอมรับว่าเป็นเครื่องมือหลักในการบรรลุเป้าหมายของ CICA ในบัญชีการดำเนินการแบ่งออกเป็นห้าหมวดหมู่ได้แก่ มิติทางการทหารและการเมือง การต่อสู้กับความท้าทายและภัยคุกคามใหม่ ๆ มิติทางเศรษฐกิจ มิติด้านสิ่งแวดล้อม และมิติด้านมนุษยธรรม ประเทศสมาชิกของ CICA สามารถใช้มาตรการสร้างความไว้เนื้อเชื่อใจโดยสมัครใจบนพื้นฐานในระดับทวิภาคีหรือพหุภาคี
วาระการประชุม
การประชุมสุดยอด เป็นองค์กรบริหารสูงสุดของ CICA การประชุมสุดยอดจะจัดขึ้นทุก ๆ สี่ปี เพื่อดำเนินการปรึกษาหารือ ประเมินความคืบหน้า และจัดลำดับความสำคัญของหัวข้อการประชุม
การประชุมของรัฐมนตรีว่าการกระทรวงการต่างประเทศ จัดขึ้นทุก ๆ สี่ปี (สองปีหลังจากการประชุมสุดยอด) เป็นเวทีหลักสำหรับการปรึกษาหารือและพิจารณากิจกรรมทุกประเด็นของ CICA
วัดสามัคคี
วัดสามัคคี สร้างขึ้นเมื่อปี พ.ศ. 2324 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศ
วาระการประชุม
การประชุมของคณะกรรมการเจ้าหน้าที่ จะเรียกประชุมตามความจำเป็นแต่อย่างน้อยปีละครั้ง โดยเฉพาะหลังจากมีมติในที่ประชุมระดับรัฐมนตรี เพื่อหารือเกี่ยวกับประเด็นของที่ประชุมในปัจจุบัน กำกับดูแลกิจกรรมของคณะทำงานพิเศษ และประสานงานการประชุมระดับอื่น ๆ
วัดสามัคคี
ต่อมาในปี พ.ศ. 2500 ถูกเปลี่ยนชื่อมาเป็น วัดสามัคคี จนถึงปัจจุบัน
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศ
วาระการประชุม
การประชุมของคณะทำงานเฉพาะกิจ จะศึกษาประเด็นเฉพาะ ดำเนินงานที่ได้รับมอบหมาย และส่งรายงานไปยังคณะกรรมการเจ้าหน้าที่อาวุโส
วัดสามัคคี
ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521
อาคารเสนาสนะ
ประกอบด้วย อุโบสถ ศาลาการเปรียญ ศาลาหอฉัน ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศ
วาระการประชุม
การประชุมของผู้เชี่ยวชาญ จะพัฒนาร่างแนวคิดและแผนปฏิบัติการเพื่อดำเนินการตามมาตรการสร้างความเชื่อมั่นเฉพาะของ CICA ตามความจำเป็นโดยการตัดสินใจของรัฐสมาชิก หรือประสานงานมาตรการสร้างความเชื่อมั่นบางอย่างร่วมกัน
การประชุมเฉพาะทาง โดยการมีส่วนร่วมของรัฐมนตรีอื่นหรือหน่วยงานและองค์กรระดับชาติที่มีอำนาจของประเทศสมาชิก ประชุมตามคำแนะนำของคณะกรรมการเจ้าหน้าที่อาวุโส เพื่อหารือเกี่ยวกับปัญหาที่มีลักษณะเฉพาะและปัญหาทางเทคนิค
เลขาธิการ
เลขาธิการ (ผู้อำนวยการบริหาร จนถึงตุลาคม 2565) ดำรงตำแหน่งหัวหน้าสำนักเลขาธิการ ได้รับการแต่งตั้งจากที่ประชุมรัฐมนตรีว่าการกระทรวงการต่างประเทศ มีระยะเวลาดำรงตำแหน่ง 4 ปี
เลขาธิการ:
องค์การพันธมิตร
ประกอบด้วย สมัชชาประชาชนคาซัคสถาน (АНК), องค์การความร่วมมือทางเศรษฐกิจ (ОЭС), องค์การความร่วมมือเซี่ยงไฮ้ (SCO), โครงสร้างต่อต้านการก่อการร้ายระดับภูมิภาคขององค์การความร่วมมือเซี่ยงไฮ้ (RATS SCO) และสำนักงานว่าด้วยยาเสพติดและอาชญากรรมแห่งสหประชาชาติ (UNODC)
วัดใหม่อัมพวัน
วัดใหม่อัมพวัน สร้างขึ้นเมื่อปี พ.ศ. 2431 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
โดยชาวบ้านและผู้มีจิตศรัทธา ได้ร่วมกันก่อสร้างสำนักสงฆ์ขึ้น ในพื้นที่เดิมที่เป็นป่าช้า และมีลำปรุไหลผ่าน โดยนิมนต์พระป้อม มาจำพรรษาประมาณ ปี พ.ศ. 2431 ต่อมาได้มีการพัฒนาและได้รับขึ้นทะเบียนเป็นวัด มีนามว่า วัดใหม่อัมพวัน
อาคารเสนาสนะ
ประกอบด้วย
วัดหนองจะบก
วัดหนองจะบก สร้างขึ้นเมื่อปี พ.ศ. 2422 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
ในอดีต บริเวณหลังวัดหนองจะบกเป็นคลอง เรียกว่า คลองลำปรุ (ปัจจุบันเป็นซอยลำปรุ 2) มีต้นไม้ล้อมรอบส่วนใหญ่จะเป็นต้นกระบก ชาวบ้านจึงตั้งชื่อว่า วัดเรไรร้องหนองจะบก ต่อมาได้เปลี่ยนชื่อวัดเป็น วัดหนองจะบก
ได้รับพระราชทานวิสุงคามสีมา 2 ครั้ง โดยครั้งแรก เมื่อ พ.ศ. 2463 และครั้งที่ 2 เมื่อวันที่ 5 มิถุนายน พ.ศ. 2552
ปัจจุบัน วัดหนองจะบก ยังเป็นโรงเรียนพระปริยัติธรรม แผนกธรรม
อาคารเสนาสนะ
ประกอบด้วย
บุญชัย เบญจรงคกุล
บุญชัย เบญจรงคกุล (เกิดเมื่อวันที่ 25 มิถุนายน พ.ศ. 2497 ) เป็นมหาเศรษฐีและนักสะสมงานศิลปะชาวไทย เขาเป็นผู้ก่อตั้งและประธาน ดีแทค ผู้ให้บริการโทรศัพท์มือถือรายใหญ่อันดับสามของประเทศไทย
บุญชัยมีความสนใจในงานศิลปะมาอย่างยาวนาน และเป็นนักสะสมงานศิลปะตัวยง ในปี 2555 เขาได้สร้างพิพิธภัณฑ์ศิลปะไทยร่วมสมัยในกรุงเทพฯ ซึ่งเป็นหนึ่งในพิพิธภัณฑ์ศิลปะขนาดใหญ่ในประเทศไทย นอกจากนี้ บุญชัยยังเป็นสาวกวัดพระธรรมกาย เขาพบว่าพุทธศาสนาและการทำสมาธิช่วยให้เขาผ่านพ้นความตายของบิดาและวิกฤตการณ์ทางการเงิน บุญชัยสมรสกับบงกช คงมาลัย ซึ่งเป็นภรรยาคนที่หกของเขาในปี 2556
ทัชชกร ยีรัมย์
ทัชชกร ยีรัมย์ (เกิด 5 กุมภาพันธ์ พ.ศ. 2519) ชื่อเล่น จา หรือที่รู้จักกันในชื่อ จา พนม เป็นอดีตนักกีฬาเริ่มเข้าสู่วงการแสดง พ.ศ. 2535 โดยเซ็นสัญญาเป็นนักแสดงภาพยนตร์สังกัดค่ายสหมงคลฟิล์มเมื่อ พ.ศ. 2546 แต่ปัจจุบันได้ยกเลิกสัญญาแล้วเนื่องจากปัญหาความขัดแย้งทางธุรกิจ โดยใช้และเป็นต้นแบบคติในการแสดง คือ แสดงจริง, ไม่ใช้สตันท์แมน และไม่ใช้เทคนิคพิเศษในการแสดงคิวต่อสู้ เขาใช้ชื่อในการแสดงเฉพาะในประเทศไทยว่า "จา พนม" และใช้ชื่อในการแสดงระดับสากลว่า โทนี่ จา (Tony Jaa) เขาเป็นนักแสดงภาพยนตร์แอ็คชัน ผู้ศึกษาศิลปะการต่อสู้ทั้งศาสตร์ตะวันตกและตะวันออก ชำนาญในศิลปะการต่อสู้, การใช้อาวุธ, กีฬา และการออกกำลังกายหลากหลายศาสตร์
ภาพยนตร์เรื่องสำคัญเรื่องแรกที่เขาแสดงนำคือ องค์บาก ซึ่งได้รับการชื่นชมและสนใจจากหลายฝ่ายที่เกี่ยวข้องกับวงการศิลปะการต่อสู้และภาพยนตร์ด้านต่าง ๆ ในประเทศไทยและระดับโลกอย่างมาก นับเป็นภาพยนตร์เรื่องแรกในชีวิตของเขาที่ประสบความสำเร็จในวงการภาพยนตร์แอ็คชันระดับโลก ซึ่งต่อมาภาพยนตร์ ต้มยำกุ้ง ก็ได้ประสบความสำเร็จในระดับโลกสูง และได้รับการตอบรับจากทั่วโลกเช่นเดียวกับองค์บาก ทำให้เขาได้รับรางวัลจากภาพยนตร์และศาสตร์ที่เกี่ยวข้องกับการต่อสู้มากมาย
ต่อมาได้เป็นผู้ก่อตั้งบริษัทไอยราฟิล์ม บริษัทผลิตและจัดจำหน่ายภาพยนตร์และได้เป็นผู้กำกับภาพยนตร์แนวแอ็คชันหลายเรื่อง
ปัจจุบันสมรสกับ ปิยรัตน์ โชติวัฒนานนท์ ซึ่งเป็นบุตรสาวเจ้าของธุรกิจโรงแรมที่จังหวัดระยอง เมื่อ พ.ศ. 2554 และมีบุตรด้วยกัน 2 คน
ครอบครัว
ทัชชกร ยีรัมย์ มีบิดาชื่อ ทองดี ยีรัมย์ มารดาชื่อ รินทร์ ทรายเพชร โดยมารดาเป็นชาวอำเภอรัตนบุรี จังหวัดสุรินทร์ ย้ายถิ่นฐานมากับครอบครัวโดย สงค์ ทรายเพชร ในยุคบุกเบิกนิคม มาอยู่ติดชายแดนเขมร คือ อำเภอพนมดงรักปัจจุบัน และวันหนึ่ง ทองดี ยีรัมย์ เดิมเป็นชาวอำเภอสตึก จังหวัดบุรีรัมย์ เป็นหัวหน้าทีมค้าขายไม้ ได้พาคณะช้างเดินทางขนไม้ จากฝั่งเขมรข้ามมายังไทย ฝ่ายหมู่บ้านโคกสูง จึงพบกับ รินทร์ ทรายเพชร ทั้งคู่ได้รักกัน แล้วแต่งงานกันโดยลงหลักปักฐานที่บ้านโคกสูง จังหวัดสุรินทร์ และมีลูกด้วยกันทั้งหมด 4 คน เป็นชายสองคนและหญิงสองคน
ทัชชกร ยีรัมย์ เป็นบุตรคนที่สามในบรรดาพี่น้องสี่คน มีชื่อพี่น้อง ดังนี้
ระยะหลังได้มีความขัดแย้งเกิดขึ้นระหว่างนายทัชชกรกับพี่น้องคนอื่น ๆ จนถึงขั้นพี่น้องประกาศตัดพี่ตัดน้องกับนายทัชชกร
ชีวิตวัยเด็ก
ทัชชกร ยีรัมย์ เกิดมาในครอบครัวชนบทที่ยากจน ซึ่งสืบเชื้อสายมาจากชาวกูยโบราณ ชนเผ่าซึ่งเคร่งครัดในศาสนาพุทธ ครอบครัวประกอบอาชีพหลายอย่างทั้งทำนา เลี้ยงช้าง, ปลูกผัก ตามวัฒนธรรมของชาวกูย เขามีพรสวรรค์ทางด้าน กระโดดสูง, กระโดดไกล และการสปริงข้อเท้ามาตั้งแต่เกิด  ในวัยเด็กเขาชอบดูภาพยนตร์กลางแปลง มีความชื่นชอบการแสดงของเฉินหลง, เจ็ท ลี และพันนา ฤทธิไกร ทัชชกรมีความใฝ่ฝันที่จะได้แสดงภาพยนตร์แอ็คชัน รักในการสร้างภาพยนตร์และพากย์ภาพยนตร์มาตั้งแต่เด็ก
เขาได้เริ่มฝึกศิลปะการต่อสู้ด้วยตนเองตั้งแต่อายุ 10 ขวบ โดยชอบและสังเกตศิลปะการต่อสู้ของเจ็ทลี เฉินหลง และบรูซ ลี และนำมาปฏิบัติตาม ในวัยเด็กนั้นทัชชกรก็เช่นเดียวกับเด็กผู้ชายชนบททั่วไป ที่มีความซุกซน เขาชอบเล่นศิลปะการต่อสู้กับเพื่อน ๆ และชอบที่จะเป็นหัวหน้ากลุ่ม จนทำให้ชาวบ้านที่อาศัยอยู่บริเวณนั้นได้ตั้งสมญานามให้เขาว่า "จ่า" ซึ่งแปลว่าหัวหน้าทีมและคนเลี้ยงช้าง และเรียกแทนชื่อจริงของเขาเสมอ ซึ่งต่อมาจากคำว่าจ่าก็เพี้ยนมากลายเป็น "จา" นับตั้งแต่วันนั้นเขาจึงได้ชื่อเล่นว่า จา จนทุกวันนี้
เด็กชายทัชชกรมีความสนใจในศิลปะการต่อสู้อย่างมากและมักจะออกไปฝึกฝนศิลปะการต่อสู้ตามป่า กลางทุ่ง ลำธาร เขาชื่นชอบที่จะออกไปฝึกฝนศิลปะการต่อสู้เวลากลางคืน หากคืนไหนเป็นคืนเดือนเพ็ญเขาจะชอบฝึกเป็นพิเศษ และด้วยเหตุที่วรวิทย์เกิดในจังหวัดสุรินทร์ ซึ่งเป็นจังหวัดที่ผู้คนมีอาชีพเลี้ยงช้างเป็นส่วนใหญ่ ดังนั้นเขาจึงมีความรัก ความผูกพันกับช้างมาตั้งแต่เกิด เขาจึงชอบฝึกศิลปะการต่อสู้บนหลังช้าง บางครั้งเขาก็ฝึกหนักจนลืมทานข้าวและไม่กลับบ้าน และด้วยความที่เขามีพรสวรรค์ทางด้านสปริงข้อเท้า จึงทำให้เขาสนใจที่จะฝึกฝนทักษะและเล่นกรีฑาและกีฬาหลากหลายประเภท
ชีวิตในกองถ่ายภาพยนตร์
เมื่อเรียนจบมัธยมศึกษาปีที่ 3 เขาได้แรงบันดาลใจจากภาพยนตร์เรื่อง เกิดมาลุย ที่แสดงโดยพันนา ฤทธิไกร (ครูสอนศิลปะการต่อสู้, นักแสดง และผู้กำกับภาพยนตร์) เขาได้ขอร้องให้พ่อพาไปหาพันนาที่จังหวัดขอนแก่น เพื่อจะขอให้พันนารับเขาไว้เป็นนักแสดงแอ็กชั่น ขณะนั้นพันนากำลังอยู่ในระหว่างการถ่ายทำภาพยนตร์เรื่อง ปีนเกลียว ภาค 1 ครั้งแรกที่พันนาเห็นเขา คิดว่าทัชชกรนั้นยังอายุน้อยเกินไปที่จะเรียนศิลปะการต่อสู้อย่างจริงจัง จึงขอให้ทัชชกรกลับไปศึกษาให้จบชั้นมัธยมศึกษาปีที่ 6 ก่อน แต่ยังอนุญาตให้ทัชชกรมาฝึกประสบการณ์ในกองถ่ายภาพยนตร์ได้ช่วงปิดภาคเรียน
เมื่อถึงช่วงที่โรงเรียนปิดภาคเรียนหรือช่วงวันเสาร์-อาทิตย์ ทัชชกรมักเดินทางมาขอนแก่นเพื่อฝึกซ้อมศิลปะการต่อสู้ สตันท์ กับสตันท์แมนในกองถ่ายภาพยนตร์ แต่วรวิทย์กลับไม่ได้รับความคาดหวังจากพันนามากนัก และบางครั้งเมื่อมีโอกาสดีที่พอจะได้พบกับพันนาเป็นเวลานาน ๆ ทัชชกรก็มักฝึกซ้อมศิลปะการต่อสู้กับพันนาเสมอ ซึ่งพันนาก็ได้ยอมรับในความสามารถของเขา และได้ดูแลเปลี่ยนบุคลิกใหม่ให้เขาดูดีขึ้น ดังนั้นเขาจึงให้ความนับถือพันนาและปฏิบัติตามทุกอย่างที่พันนากล่าวหรือขอร้องให้เขาปฏิบัติตามด้วยความเต็มใจ
ต่อมาเขาได้เริ่มเข้าวงการครั้งแรกเมื่ออายุ 14 ปี โดยเป็นคนเสิร์ฟน้ำ, ตัวประกอบ, ยกของ, ทำอาหาร ฯลฯ ในกองถ่ายภาพยนตร์พร้อม ๆ กับฝึกฝนศิลปะการต่อสู้กับสตันท์แมน และในเวลาต่อมาเขาได้เรียนวิชามวยไทยโบราณและมวยกังฟูหวิงชุนของจีนจากรัฐพล ผู้ซึ่งเป็นอาจารย์คนแรกของทัชชกร จากจังหวัดสุรินทร์ และได้ร่วมงานกับพันนา ฤทธิไกร ซึ่งเป็นอาจารย์สอนศิลปะการต่อสู้คนสำคัญของเขา
การเปลี่ยนผันทางบทบาทการแสดง
พ.ศ. 2540 เกิดปัญหาเศรษฐกิจตกต่ำ ส่งผลกระทบต่อวงการภาพยนตร์ด้านต่าง ๆ ซึ่งทำให้เขาต้องพักการเรียนและเริ่มทำแนวคิดภาพยนตร์เรื่อง คนสารพัดพิษ ร่วมกับพันนา เพื่อนำเสนอขอทุนจากปรัชญา ปิ่นแก้ว โดยทัชชกรรับบทบาทเป็นนักแสดงนำ ซึ่งเขาได้ฝึกฝนจากการจดจำศิลปะการต่อสู้ของนักแสดงภาพยนตร์ที่เขาชื่นชอบมาใช้เป็นมาตรฐานขั้นต่ำ รวมถึงฝึกฝนเพิ่มเติมจากอาจารย์สอนศิลปะการต่อสู้หลายคน และร่วมกันระดมทุนและนักแสดงรอบข้างมาเป็นส่วนร่วมในภาพยนตร์เรื่องนี้ แต่เมื่อถ่ายทำเสร็จฟิล์มภาพยนตร์กลับเสียหายทั้งหมด ทั้งคู่จึงต้องร่วมระดมทุนสร้างภาพยนตร์เรื่องเดิมขึ้นมาใหม่อีกครั้ง จึงประสบความสำเร็จ ทั้งคู่จึงนำแนวคิดภาพยนตร์ดังกล่าวเสนอต่อปรัชญา ปิ่นแก้ว และได้ถูกถ่ายทำออกมาเป็นภาพยนตร์เรื่ององค์บากในที่สุด
ประสบความสำเร็จในอาชีพ
พ.ศ. 2546 ผลงานเรื่องแรกที่ประสบความสำเร็จคือภาพยนตร์เรื่อง องค์บาก ซึ่งทำรายได้เฉพาะในประเทศไทย 200 ล้านบาท ติดบ็อกซ์ออฟฟิซ อันดับ 1 หลายประเทศในทวีปเอเชีย, ทวีปอเมริกา, และทวีปยุโรป รวมถึงบ็อกซ์ออฟฟิซฮอลลีวูด ทำให้เขาได้รับความสนใจจากบริษัทโกลเด้นฮาร์เวสท์ ซึ่งเป็นบริษัทที่สร้างให้บรูซ ลีมีชื่อเสียง ได้ทาบทามให้มาร่วมงานด้วย ส่งผลให้เขากลายเป็นนักแสดงไทยที่ประสบความสำเร็จ ได้รับรางวัล และมีอิทธิพลด้านต่าง ๆ ในวงการแสดงระดับโลก
พ.ศ. 2548 ภาพยนตร์เรื่อง ต้มยำกุ้ง ก็สามารถติดบ็อกซ์ออฟฟิซฮอลลีวูด อันดับ 4 ทำรายได้รวมทั่วโลกสูงถึง 1,000 ล้านบาท
ชีวิตส่วนตัว
พ.ศ. 2553 ทัชชกรสมรสกับ ปิยรัตน์ โชติวัฒนานนท์ ซึ่งทำธุรกิจโรงแรม ชื่อ ดาร์กอน ในจังหวัดระยอง ที่โรงแรมของฝ่ายหญิง หลังจากคบดูใจกันมา 3 ปี ต่อมา พ.ศ. 2555 ทั้งคู่ได้จัดงานฉลองมงคลสมรสที่หอประชุมกองทัพเรือ เขตบางกอกน้อย โดยมี สมศักดิ์ เตชะรัตนประเสริฐ ประธานบริษัท สหมงคลฟิล์ม จำกัด เป็นประธานในพิธี และมีลูกด้วยกัน 2 คน คือน้องจอมขวัญ หทัยปวีต์ ยีรัมย์ เกิดเมื่อวันที่ 6 ตุลาคม  2555 และน้องเรือนแก้ว นริทรรัฐ ยีรัมย์ เกิดเมื่อวันที่  17 สิงหาคม 2558
กีฬา
ด้วยความที่ทัชชกรมีกล้ามเนื้อขาและข้อเท้าที่แข็งแรงและยืดหยุ่นได้ดีกว่าคนปกติมาตั้งแต่กำเนิดสทำให้เขามีความสนใจด้านกีฬาและกรีฑา หลากหลายชนิด เมื่อสมัยยังศึกษาในระดับชั้นประถมศึกษาและมัธยมศึกษา เขาก็ได้เป็นนักกีฬาและกรีฑา ที่มีความสามารถเล่นได้หลากหลายประเภท และมีผลงานโดดเด่นเสมอมา จนได้รับการแต่งตั้งเป็นนักกีฬาดีเด่นของโรงเรียนและเป็นประธานชมรมกระบี่กระบองในขณะเดียวกัน ความสามารถด้านกรีฑา เช่น กระโดดสูง, กระโดดไกล, ยิมนาสติก ฯลฯ ด้านกีฬาประเภทอาวุธ เช่น กระบี่กระบอง และกีฬาประเภททีมเช่นตะกร้อด้วย ซึ่งได้รับเหรียญทองทั้งกรีฑาและกีฬาทุกประเภททุกปีที่ลงแข่งขัน จนได้โควตาไปเรียนต่อในระดับอุดมศึกษา ซึ่งเขาได้เข้าเรียนต่อด้านกีฬาที่สถาบันการพลศึกษา วิทยาเขตมหาสารคาม ตามคำแนะนำของพันนา ฤทธิไกร และได้เป็นนักกีฬาจังหวัดสุรินทร์ และถูกแต่งตั้งให้เป็นประธานชมรมกระบี่กระบองอีกครั้งหนึ่ง ทำให้ได้รู้จักกับ ชูพงษ์ ช่างปรุง นักศึกษาที่เรียนอยู่ชมรมเดียวกัน โดยทั้งคู่ได้ร่วมกันก่อตั้งทีมสตันท์รับงานตามสถานที่ต่าง ๆ
ส่วนร่วมในพิธีเปิดการแข่งขันกีฬา
ได้รับแต่งตั้งเป็นผู้จุดคบเพลิงในพิธีเปิดการแข่งขันกีฬา เอเชี่ยนมาเชี่ยลอาร์ทเกมส์ ครั้งที่ 1 โดยทัชชกรรับบทเป็น "หนุมานยินดี" (ซึ่งเป็นสัญลักษณ์เทพกึ่งสัตว์ประจำการแข่งขันฯ) จุดคบเพลิงในพิธีเปิดแบบพื้นฐาน โดยเขาได้แสดงศิลปะการต่อสู้แบบหนุมานและแสดงศิลปะการควงกระบองไฟ ถวายต่อพระพักตร์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระเจ้าวรวงศ์เธอ พระองค์เจ้าศรีรัศมิ์ พระวรชายาฯ และ พระเจ้าหลานเธอ พระองค์เจ้าทีปังกรรัศมีโชติ
ได้รับการแต่งตั้งเป็นผู้จุดคบเพลิงในพิธีเปิด เมืองช้างเกมส์ ครั้งที่ 31 ที่จังหวัดสุรินทร์ โดยแสดงเป็นองค์อัมรินทร์ (พระอินทร์) ประทับช้างเอราวัณ มีผู้แสดงเป็นเทพธิดา 95 องค์ และเทวดา 9 องค์เสด็จตาม
ได้รับการแต่งตั้งเป็นผู้จุดคบเพลิงในพิธีเปิดการแข่งขันกีฬาแห่งชาติ ครั้งที่ 41 ที่จังหวัดเชียงใหม่ โดยแสดงเป็นนักโยนไฟที่สนามกีฬาสมโภชเชียงใหม่ 700 ปี
ตัวแสดงแทน
ระหว่างที่เขาศึกษาในระดับชั้นมัธยมศึกษาและอุดมศึกษา ในช่วงที่โรงเรียนปิดภาคเรียน พนมได้เข้าไปประกอบอาชีพเสริมและหาประสบการณ์ในกองถ่ายภาพยนตร์ และได้เริ่มแสดงเป็นตัวประกอบและตัวแสดงแทนในภาพยนตร์เรื่องต่าง ๆ ดังนี้ :
ด้วยความที่เขาต้องทำงานในกองถ่าย แสดงภาพยนตร์ เป็นตัวแสดงแทน ฝึกซ้อมศิลปะการต่อสู้ จึงทำให้เขามีปัญหาด้านการเรียนและต้องหยุดเรียนบ่อยขึ้น ทั้งยังเห็นว่า วิชาด้านกีฬาที่เขากำลังศึกษาอยู่ไม่ตรงกับอาชีพของตนเองในอนาคต เขาจึงตัดสินใจลาออกจากวิทยาลัยขณะที่กำลังศึกษาปีที่ 3 หลังจากที่เขาลาออกจากวิทยาลัย เขากับพันนาจึงได้เริ่มดำเนินตามแผนงานที่วางเอาไว้ คือสร้างภาพยนตร์เรื่ององค์บาก อย่างจริงจัง ซึ่งทัชชกรได้รวบรวมหนังของเจ็ทลี, บรูซ ลี และเฉินหลงทุกเรื่องมาดู โดยยึดนักแสดงทั้ง 3 คน เป็นเกณฑ์พื้นฐานในการฝึก และจึงฝึกตาม ซึ่งเขาได้นำเอกลักษณ์ในการต่อสู้ของทั้ง 3 คนมาผสมรวมกัน และผสมผสานเอกลักษณ์ของตนลงไป เขาต้องเข้าฝึกซ้อมทุกวัน วันละ 8 ชั่วโมง เป็นเวลา 2 ปี
ศิลปะการต่อสู้
ทัชชกร ยีรัมย์ มีทักษะทางศิลปะการต่อสู้และการใช้อาวุธหลายประเภท ดังนี้ มวยไทย-คาดเชือก, มวยคชสาร, เทควันโด, วิชาหมัดเมา (ทั้งแบบไทย, แบบจีน และแบบผสม), กังฟู (ทั้งแบบเส้าหลิน และแบบหวิงชุน), ไอคิโด้, ยูโด, คาราเต้ ,คาโปเอร่า, ศิลปะการต่อสู้แบบผสม (MMA), BJJ
กระบองสามท่อน, กระบองสองท่อน, โซ่, ดาบซามูไร, ดาบไทย, เชือกลูกดอก, กระบี่จีน, กระบี่-กระบอง, พลอง, ไม้ศอก
รูปแบบศิลปะการต่อสู้
พนม ยีรัมย์ มีรูปแบบในการต่อสู้ที่หลากหลาย สำหรับรูปแบบในการต่อสู้ของเขาโดยภาพรวมมี 4 รูปแบบ ดังนี้
ถึงเขาจะมีรูปแบบในการต่อสู้ที่หลากหลาย แต่เขาก็เป็นที่รู้จักของคนทั่วโลกจากการเป็นนักแสดงแอ็กชั่นที่มีความสามารถสูงในศิลปะการต่อสู้แบบมวยไทย
ศิลปะการต่อสู้ที่คิดค้นขึ้น
ด้วยความที่พนมมีความสามารถประยุกต์การเคลื่อนไหวร่างกายแบบต่าง ๆ มาผสานเป็นศิลปะการต่อสู้ จึงทำให้เขาเป็นผู้ให้กำเนิดศิลปะการต่อสู้รูปแบบใหม่ ขึ้นมากมาย แต่มีเพียงศิลปะการต่อสู้รูปแบบเดียวเท่านั้นที่เขาใช้เป็นศิลปะการต่อสู้เอกลักษณ์ของเขา ด้วยความที่เขาชื่นชอบวรรณคดีเรื่อง รามเกียรติ์ จึงเป็นแรงบันดาลใจให้เขาคิดค้นศิลปะการต่อสู้รูปแบบใหม่ขึ้น จากภาพยนตร์เรื่ององค์บาก 2 เขาได้คิดค้นศิลปะการต่อสู้ที่เรียกว่า นาฎยุทธ์ รูปแบบการต่อสู้ที่ถูกคิดค้นและผสมผสานจากนาฏศิลป์ไทย ลีลาแห่งศิลปะชั้นสูงอย่างโขน เช่น ตัวยักษ์, ลิง,(ตัวละครที่เขาชอบมากที่สุดคือ หนุมาน) พระ ฯลฯ มาผนวกรวมเข้ากับศิลปะการเต้นเบรกแดนซ์ และศิลปะการต่อสู้รูปแบบต่างๆ จนเกิดเป็นรูปแบบการต่อสู้ที่เชื่อว่ายังไม่เคยปรากฏขึ้นมาก่อน
{{คำพูด|ด้วยความที่ชอบฮิปฮอป เลยดึงมาประสานเป็น "นาฏยุทธ์" ตีความใหม่เรื่องการแสดงเหมือนการเต้นไปตามจังหวะเพลง จะเต้นยังไงให้รู้สึกอินตามไปกับเพลง "นาฏยุทธ์" ก็เป็นศาสตร์เดียวกัน เพียงแต่ว่าจะตีโจทย์ยังไงให้รู้สึกว่าท่าแอ็คชั่นในหนังดูแข็งแรงและกล้าแกร่ง พร้อมแทรกท่าพระช่วงไหน ใช้ท่าลิงตอนไหน ใช้ท่ายักษ์ระห่ำเวลาไหน ซึ่งตรงนี้ก็ต้องมีเรียนการแสดงเพิ่มเติมด้วย
ปัญหาการชำระเงินกู้ค่าทำภาพยนตร์เรื่อง องค์บาก 2
วันที่ 4 กรกฎาคม พ.ศ. 2551 พนม ยีรัมย์ ผู้เป็นจำเลยได้ลงลายมือทำสัญญากู้ยืมเงินเพื่อใช้ในการถ่ายทำภาพยนตร์เรื่องดังกล่าวแก่โจทก์ คือ อุน ฮี ปาร์ค นักธุรกิจชาวเกาหลีใต้ จำนวน 1 ล้านบาท ซึ่งเบื้องต้นโจทก์ได้โอนเงินจากธนาคารเข้าบัญชีเงินฝากของจำเลย และจำเลยได้ทำสัญญาว่าจะชำระหนี้ทันทีหลังจากที่ภาพยนตร์เรื่องดังกล่าวถ่ายทำเสร็จและออกฉายแล้ว แต่หลังจากภาพยนตร์ดังกล่าวออกฉายจำเลยก็ไม่ได้ชดใช้เงินกู้จำนวนดังกล่าว โจทก์จึงนำคดีขึ้นฟ้องศาลให้พิพากษาและให้จำเลยคืนเงินต้นที่กู้ยืมไป พร้อมดอกเบี้ยร้อยละ 7.5 แก่โจทก์
เมื่อถึงวันที่ศาลกำหนดนัด แต่จำเลยไม่ได้เดินทางมาศาลแต่มอบอำนาจให้ทนายความส่วนตัวแถลงว่าเขายินยอมชดใช้เงินคืนแก่โจทก์จำนวน 5 แสนบาท ซึ่งโจทก์ก็ได้ยอมความและยื่นคำร้องขอถอนฟ้องแก่ศาล ศาลจึงมีคำสั่งให้จำหน่ายคดีออกจากสารบบ
ปัญหาสัญญากับบริษัทสหมงคลฟิล์ม
ในวันที่ 26 มีนาคม พ.ศ. 2558 ศาลแพ่งมีคำสั่งคุ้มครองบริษัท สหมงคลฟิล์ม อินเตอร์เนชั่นแนล จำกัด ให้ระงับการฉายภาพยนตร์เรื่อง Fast & Furious 7 ชั่วคราวจนกว่าศาลจะมีคำพิพากษา ในคดีที่สมศักดิ์ เตชะรัตนประเสริฐ (เสี่ยเจียง) ประธานสหมงคลกรุ๊ป ผู้ประกอบธุรกิจภาพยนตร์บริษัทสหมงคลฟิล์ม เป็นโจทก์ยื่นฟ้องพนม ยีรัมย์ (tony jaa), บริษัทยูนิเวอร์แซล พิคเจอร์ส (บริษัทผู้สร้างภาพยนตร์) และบริษัทยูไนเต็ด อินเตอร์เนชั่นแนล พิคเจอร์ส (ฟาร์อีสต์) จำกัด หรือยูไอพี ประเทศไทย (บริษัทจัดจำหน่ายภาพยนตร์) เป็นจำเลยที่ 1-3 เรื่องละเมิดผิดสัญญา พร้อมเรียกค่าเสียหาย 1,600 ล้านบาท พร้อมดอกเบี้ยร้อยละ 7.5 ต่อปี โดยคำสั่งนี้มีผลภายในประเทศเท่านั้น  แต่ต่อมาวันที่ 30 มีนาคม ทีมทนายของจำเลยที่ 1-3 ได้ยื่นอุทธรณ์คำสั่งระงับฉายภาพยนตร์ดังกล่าว และศาลแพ่งก็ได้ยกเลิกคำสั่งนั้น โดยที่ทางสหมงคลฟิล์มได้คัดค้านคำอุทธรณ์ดังกล่าวแต่ไม่เป็นผล เนื่องจากศาลมีความเห็นว่ากระทบกับสิทธิของผู้อื่น ทำให้ยูไอพีสามารถจัดฉายภาพยนตร์เรื่องนี้ได้ตามกำหนดการเดิมคือวันที่ 1 เมษายน 2558 แต่การฟ้องเรียกค่าเสียหายนั้นยังคงอยู่  ต่อมาในเดือนกรกฎาคม 2558 เสี่ยเจียงได้ตัดสินใจถอนฟ้องแพ่งนายพนมทั้งหมด และกล่าวว่าจากนี้ไปต่างคนต่างเดิน
รางวัลและการเชิดชูเกียรติ
รางวัลและการเชิดชูเกียรติที่พนม ยีรัมย์ ได้รับจากการแสดงภาพยนตร์ และศิลปะมวยไทย
อนุกรมวิธาน
อนุกรมวิธานวิทยา (taxonomy) ซึ่งมีรากศัพท์จากคำในภาษากรีกโบราณว่า τάξις, taxis (การจัดเรียง) และ νόμος, nomos (กฎ, ธรรมเนียม) เป็นการจัดจำแนกสิ่งมีชีวิตออกเป็นหมวดหมู่ตามสายวิวัฒนาการ อนุกรมวิธานเป็นวิชาที่ว่าด้วยกฎเกณฑ์เกี่ยวกับ ในการศึกษาอนุกรมวิธานจะมีศัพท์ที่ใช้เรียกแตกต่างกันออกไป ถ้าหากการศึกษาเป็นไปในทางรวบรวมตัวอย่าง (specimen)
บิดาแห่งอนุกรมวิธานวิทยา คือ คาร์ล ลินเนียส นักพฤกษศาสตร์ชาวสวีเดน
การจัดหมวดหมู่ของสิ่งมีชีวิต
การจัดสิ่งมีชีวิตให้เป็นหมวดหมู่ตามลำดับจากใหญ่ไปหาเล็กหรือจากเล็กไปหาใหญ่ ในที่นี้ขอแสดงตัวอย่างจากใหญ่ไปหาเล็ก เริ่มต้นจาก
การจัดหมวดหมู่เริ่มตั้งแต่การแบ่งแบบคร่าว ๆ ในระดับอาณาจักร ซึ่งในระดับนี้จะแบ่งสิ่งมีชีวิตในโลกออกเป็น 5 อาณาจักร คือ
ในความเป็นจริงแล้ว การแบ่งสิ่งมีชีวิตในโลกนั้น หนังสือบางเล่มบอกว่ามีมากกว่า 5 อาณาจักร เช่น มีอาณาจักรไวรอยส์ (ไวรัส ไวรอยด์ และสิ่งมีชีวิตที่ไม่เป็นเซลล์) แต่อาณาจักรอื่น ๆ หรือการแบ่งอาณาจักรแบบอื่น ๆ ยังไม่ได้รับการยอมรับจากวงการชีววิทยาเท่าที่ควร ในตำราเรียนของกระทรวงศึกษาธิการ จึงยังใช้การแบ่งแบบ 5 อาณาจักรอยู่
การแบ่งในระดับอาณาจักร จะแบ่งสิ่งมีชีวิตได้เพียง 5 ประเภท แต่เมื่อแบ่งในระดับที่ละเอียดขึ้น ก็จะแบ่งได้หลายประเภทมากขึ้น ซึ่งเมื่อแบ่งละเอียดถึงระดับสปีชีส์ แล้ว สิ่งมีชีวิตในโลกจะแบ่งได้เป็นล้าน ๆ ประเภท
การเรียกสิ่งมีชีวิตโดยใช้หลักอนุกรมวิธาน จะเรียกโดยเริ่มจากอาณาจักร ไปไฟลัม ไปชั้น ไปอันดับ ไปวงศ์ ไปสกุล ไปสปีชีส์ เช่น การจะเรียกมนุษย์สายพันธุ์ปัจจุบันโดยใช้หลักอนุกรมวิธาน จะเรียกได้ดังนี้
ความแตกต่างระหว่างสายพันธุ์ต่าง ๆ นั้น จะมากหรือน้อยขึ้นอยู่กับว่า การเรียกแบบอนุกรมวิธานนั้นจะแตกต่างในระดับใด เพราะถ้าหากสิ่งมีชีวิตสองชนิด มีความแตกต่างกันที่ระดับหนึ่ง ๆ แล้ว ระดับที่อยู่ต่ำลงไปก็จะแตกต่างไปด้วยเสมอ เช่น นำสิ่งมีชีวิตสองชนิดเปรียบเทียบกัน พบว่า ตั้งแต่อาณาจักรถึงวงศ์เหมือนกัน แต่สกุลไม่เหมือนกัน ก็จะพลอยทำให้สปีชีส์ไม่เหมือนกันไปด้วย เช่นนี้เป็นต้น
นอกจากนี้ สิ่งมีชีวิตส่วนใหญ่ จะผสมพันธุ์กับสิ่งมีชีวิตที่มีชื่ออนุกรมวิธานเหมือนกันทั้ง 7 ระดับเท่านั้น การผสมข้ามสายพันธุ์จะถูกขัดขวางโดยกระบวนการธรรมชาติ เช่น ฤดูผสมพันธุ์ที่ไม่ตรงกัน, ลักษณะอวัยวะสืบพันธุ์ที่ไม่เหมือนกัน, การอาศัยอยู่ในพื้นที่ ๆ ลักษณะทางภูมิศาสตร์ต่างกัน ฯลฯ แต่ถึงกระนั้น ก็ยังมีบางกรณีที่สิ่งมีชีวิตเกิดการผสมข้ามสายพันธุ์ ซึ่งธรรมชาติก็จะหาทางให้ไม่เกิดการปฏิสนธิ เช่น ให้อวัยวะสืบพันธุ์ของเพศเมีย หากได้รับเชื้อจากเพศผู้ที่ต่างสปีชีส์กัน จะหลั่งสารยับยั้งและฆ่าเชื้อจากตัวผู้ตัวนั้น หรือถ้าสิ่งมีชีวิตบางชนิดไม่มีสารเหล่านี้ จนเชื้อของเพศผู้สามารถเข้าไปได้ ก็จะไม่เกิดการถ่ายทอดยีน เพราะยีนของสิ่งมีชีวิตข้ามสายพันธุ์ไม่เหมือนกัน
แต่ในบางกรณีที่เกิดการปฏิสนธิและออกลูกมาได้จริง ๆ จะเรียกว่า ลูกผสม ซึ่งลูกผสมจะมีชะตากรรมอย่างในอย่างหนึ่งใน 3 กรณีต่อไปนี้
จริง ๆ แล้ว ยังมีการแบ่งสิ่งมีชีวิตออกเป็นซับสปีชีส์หรือชนิดย่อยได้อีก แต่ส่วนใหญ่จะพูดถึงกันแค่ระดับสปีชีส์ เพราะซับสปีชีส์คือการแบ่งประเภทของสปีชีส์ต่ออีกรอบ แต่ก็ยังอยู่ใน สปีชีส์เดียวกัน สิ่งมีชีวิตสามารถผสมข้ามซับสปีชีส์ได้ตามปกติโดยไม่ก่อให้เกิดปัญหาใด ๆ ความแตกต่างระหว่างซับสปีชีส์น้อยมาก ดังนั้น ส่วนใหญ่จึงพูดถึงกันละเอียดที่สุดที่ระดับสปีชีส์
บรรพบุรุษของมนุษย์
เป็นสิ่งมีชีวิตที่ยังไม่จัดเป็นมนุษย์ แต่ว่าได้เริ่มแยกเผ่าพันธุ์ออกมาจากบรรพบุรุษร่วมระหว่างลิงและมนุษย์แล้ว สามารถเดินสองขาได้ ใช้ชีวิตทั้งบนพื้นดินและบนต้นไม้ นับเป็นจุดเริ่มต้นของเผ่าพันธุ์มนุษย์ มีชีวิตในช่วง 3,900,000 - :2,900,000 ปีก่อน มีชื่อเรียกแบบอนุกรมวิธานดังนี้
จะสังเกตว่า ตั้งแต่ระดับอาณาจักรจนถึงระดับวงศ์รวม 5 ระดับ เหมือนมนุษย์ปัจจุบัน แต่สกุลต่าง ดังนั้นสปีชีส์จึงต่างไปด้วย
การศึกษาการอนุกรมวิธานในประเทศไทย
อาจจะถือได้ว่าในการศึกษาอนุกรมวิธานในประเทศไทย ปรากฏอย่างเป็นทางการครั้งแรกในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ในชื่อ สัตวาภิธาน แต่งโดย พระยาศรีสุนทรโวหาร (น้อย อาจารยางกูร) ซึ่งเป็นคำโคลง เกี่ยวกับการจำแนกสัตว์ที่มีขาหลากหลาย (พหุบาท) ได้แก่ แมลง, แมง และครัสเตเชียน
สะพานสายรุ้ง
สะพานสายรุ้ง อาจหมายถึง
ไทเลอร์เดอะครีเอเตอร์
ไทเลอร์ เกรกอรี โอคอนมา (Tyler Gregory Okonma; เกิด 6 มีนาคม ค.ศ. 1991) หรือชื่อในวงการคือ ไทเลอร์เดอะครีเอเตอร์ (Tyler, the Creator) เป็นแร็ปเปอร์และโปรดิวเซอร์เพลงชาวอเมริกัน เขาเป็นหนึ่งในสมาชิกผู้ก่อตั้งของกลุ่มดนตรีอเมริกัน ออดฟิวเจอร์
โอคอนมาออกมิกซ์เทปเปิดตัว แบสเทิร์ด ด้วยตนเองในปี 2009 สตูดิโออัลบั้มแรกของเขา ก็อบลิน (2011) ทำให้เขาได้รับความสนใจจากกระแสหลัก โดยเฉพาะซิงเกิลนำอย่าง "ยอนเกอส์" ซึ่งถูกเสนอชื่อเข้าชิงรางวัลเอ็มทีวีวิดีโอมิวสิกอะวอดส์ สาขาวิดีโอแห่งปี ในระหว่างนี้ ออดฟิวเจอร์ได้รับความนิยมอย่างรวดเร็วและโอคอนมาต้องเผชิญกับความขัดแย้งในเนื้อเพลงของเขา อัลบั้มชุดที่สอง วูล์ฟ (2013) โอคอนมาเริ่มเปลี่ยนจากแนวฮอร์เรอร์คอร์ไปสู่ออลเทอร์นาทิฟฮิปฮอป อัลบั้ม เชอร์รีบอมบ์ ของเขาในปี 2015 ให้ความสำคัญกับทำนองเพลงและผสมเสียงดนตรีแจ๊สมากขึ้น ซึ่งยังคงดำเนินต่อไปตลอดผลงานเพลงของเขาในระยะหลัง อัลบั้มชุดถัดมา ฟลาวเวอร์บอย (2017), อีกอร์ (2019) และ คอลมีอิฟยูเก็ตลอสต์ (2021) ล้วนได้รับเสียงชื่นชมอย่างกว้างขวาง โดยสองอัลบั้มหลังสามารถเปิดตัวที่อันดับหนึ่งบนบิลบอร์ด 200 และแต่ละอัลบั้มก็ได้รับรางวัลอัลบั้มแร็ปยอดเยี่ยม ในงานประกาศผลรางวัลแกรมมี ประจำปี 2020 และ 2022 ตามลำดับ
การตลาดแบบหลายระดับชั้น
การตลาดแบบหลายระดับชั้น (Multi-Level Marketing; ย่อ: MLM) เป็นยุทธศาสตร์การตลาดซึ่งผลตอบแทนของหน่วยงานขาย (sales force)ไม่เพียงมาจากยอดขายที่ทำได้เท่านั้น แต่ยังรวมยอดขายของพนักงานขายอื่นที่สรรหามาด้วย หน่วยงานขายที่สรรหามานี้เรียกว่าเป็น "ดาวน์ไลน์" (downline) ของผู้เข้าร่วม และสามารถให้ผลตอบแทนหลายระดับชั้น
องค์การอนามัยโลก
องค์การอนามัยโลก (World Health Organization ตัวย่อ WHO) เป็นทบวงการชำนาญพิเศษของสหประชาชาติ ซึ่งรับผิดชอบการประสานงานด้านสาธารณสุขระหว่างประเทศ ก่อตั้งเมื่อ 7 เมษายน ค.ศ. 1948 มีสำนักงานใหญ่ตั้งอยู่ที่กรุงเจนีวา ประเทศสวิตเซอร์แลนด์ และมีสำนักงานส่วนภูมิภาคตั้งอยู่อีกใน 6 เมือง ได้แก่บราซาวีล, วอชิงตัน ดี.ซี., ไคโร, โคเปนเฮเกน, นิวเดลี และ มะนิลา
ตราสารจัดตั้งองค์การอนามัยโลกได้รับการลงนามโดย 61 ประเทศเมื่อวันที่ 22 กรกฎาคม ค.ศ. 1946 และได้จัดการประชุมสมัชชาอนามัยโลกขึ้นสมัยแรก เสร็จสิ้นเมื่อวันที่ 24 กรกฎาคม ค.ศ. 1948
5 เมษายน
วันที่ 5 เมษายน เป็นวันที่ 95 ของปี (วันที่ 96 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 270 วันในปีนั้น
คัพภวิทยา
คัพภวิทยา หรือ วิทยาเอ็มบริโอ (Embryology) เป็นการศึกษาการเจริญของเอ็มบริโอ เอ็มบริโอคือขั้นหนึ่งของการเจริญของสิ่งมีชีวิตก่อนคลอดหรือออกจากไข่ หรือในพืชคือในระยะก่อนการงอก (germination)
คัพภวิทยาหมายถึงการเจริญของไข่ที่ได้รับการผสมแล้ว (ไซโกต) และมีการเปลี่ยนแปลงไปเป็นเนื้อเยื่อและอวัยวะต่าง ๆ หลังจากระยะแยก (cleavage) เซลล์ที่กำลังแบ่งตัว หรือมอรูลา (morula) จะกลายมาเป็นลูกบอลกลวง หรือบลาสตูลา (blastula) ซึ่งมีการเจริญของรูหรือช่องที่ปลายด้านหนึ่ง
ในสัตว์ บลาสตูลาจะมีการเจริญแบ่งได้ออกเป็น 2 ทาง ทำให้สามารถแบ่งสัตว์ในอาณาจักรสัตว์ออกเป็น 2 ประเภท ประเภทแรกคือหากมีการเจริญของรูในบลาสตูลา (บลาสโตพอร์ (blastopore)) กลายเป็นปากของสัตว์ จะเรียกว่าพวกโพรโตสโตม (protostome) แต่หากรูนั้นเจริญเป็นทวารหนัก จะเรียกว่าพวกดิวเทอโรสโตม (deuterostome) สัตว์พวกโพรโตสโตมได้แก่สัตว์ไม่มีกระดูกสันหลัง เช่น แมลง หนอน และพวกหอยกับปลาหมึก ในขณะที่พวกดิวเทอโรสโตมได้แก่สัตว์ที่วิวัฒนาการสูงเช่นสัตว์มีกระดูกสันหลัง (vertebrates) บลาสตูลาจะเปลี่ยนแปลงไปเป็นโครงสร้างที่เรียกว่า แกสตรูลา (gastrula)
สำหรับในมนุษย์ เอ็มบริโอหมายถึงกลุ่มเซลล์ที่กำลังแบ่งตัวรูปทรงกลมจากระยะที่ไซโกตฝังตัวอยู่ในผนังมดลูกจนกระทั่งถึงสิ้นสุดสัปดาห์ที่ 8 หลังจากตั้งครรภ์ หลังจากสัปดาห์ที่ 8 จะเรียกตัวอ่อนของมนุษย์ว่าทารกในครรภ์ (fetus) เอ็มบริโอของสัตว์หลายชนิดจะมีลักษณะคล้ายกับสัตว์ชนิดอื่น ๆ ในระยะการเจริญช่วงแรกๆ เหตุผลที่มีความคล้ายคลึงกันนั้นเนื่องจากสิ่งมีชีวิตมีการปรับตัวในสิ่งแวดล้อมของการตั้งครรภ์ ความคล้ายคลึงกันในสิ่งมีชีวิตแต่ละชนิดเรียกว่า โครงสร้างกำเนิดต่างกัน (analogous structures) ซึ่งเป็นโครงสร้างที่ทำหน้าที่หรือกลไกเหมือนกันแต่วิวัฒนาการมาจากคนละส่วนกัน
History
With a very long history, embryology is a subject that has engaged the minds of some of the most brilliant and original biological thinkers and experimentalists.
After the 1950s, with the DNA helical structure being unravelled and the increasing knowledge in the field of molecular biology, developmental biology emerged as a field of study which attempts to correlate the genes with morphological change; and so tries to determine which genes are responsible for each morphological change that takes place in an embryo, and how these genes are regulated.
Vertebrate and invertebrate embryology
Many principles of embryology apply to both invertebrate animals as well as to vertebrates. Therefore, the study of invertebrate embryology has advanced the study of vertebrate embryology. However, there are many differences as well. For example, numerous invertebrate species release a larva before development is complete; at the end of the larval period, an animal for the first time comes to resemble an adult similar to it parents. Although invertebrate embryology is similar in some ways for different invertebrate animals, there are also countless variations. For instance, while spiders proceed directly from egg to adult form many insects develop through at least one larval stage.
Modern embryology research
Currently, embryology has become an important research area for studying the genetic control of the development process (e.g. morphogens), its link to cell signalling, its importance for the study of certain diseases and mutations and in links to stem cell research.
See also
-->
มาร์ติน โพเลียคอฟฟ์
เซอร์ มาร์ติน โพเลียคอฟฟ์ (อังกฤษ: Martyn Poliakoff, เกิด 16 ธันวาคม ค.ศ. 1947) เป็นนักเคมี ชาวอังกฤษ งานวิจัยของเขาเกี่ยวข้องกับข้อมูลเชิงลึกของเคมีพื้นฐาน และของเหลววิกฤตยิ่งยวด  รวมถึงรังสีอินฟราเรด และ เลเซอร์ เขาเป็นอาจารย์วิจัยที่มหาวิทยาลัยนอตทิงแฮม นอกจากนี้เขายังเป็นอาจารย์ในสาขาเคมีสีเขียว
โพเลียคอฟฟ์เริ่มมีชื่อเสียงในช่วงปลายทศวรรษ 2000 ถึง ต้นทศวรรษ 2010 ในบทบาทผู้บรรยายหลักของช่องยูทูบ Periodic Videos.
วัดนาประดู่ (จังหวัดปัตตานี)
วัดนาประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาประดู่ อำเภอโคกโพธิ์ จังหวัดปัตตานี พื้นที่ตั้งวัดเป็นที่เนินสูง หน้าวัดติดต่อกับทุ่งนา ด้านหลังวัดไกลออกไปประมาณ 2 กิโลเมตร เป็นเชิงขาสันกาลคีรี ปัจจบันเจ้าอาวาส คือ พระครูอาทรศุภการ
วัดนาประดู่ เดิมชื่อว่า วัดกัทลิวัน ตั้งวัดเมื่อ พ.ศ. 2430 ภายหลังเปลี่ยนชื่อมาเป็น "วัดนาประดู่" เมื่อวันที่ 20 มกราคม พ.ศ. 2500 ได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 32 เมตร สร้างเมื่อ พ.ศ. 2498 โครงสร้างคอนกรีตเสริมเหล็กหลังคา 3 ชั้น แบบ ก.1 ของกรมการศาสนา ศาลาการเปรียญกว้าง 14 เมตร ยาว 34 เมตร สร้าง พ.ศ. 2506 โครงสร้างคอนกรีตเสริมเหล็ก ไม่มีเสากลางห้องใช้คานโค้ง กุฏิสงฆ์ จำนวน 12 หลัง โครงสร้างอาคารครึ่งตึกครึ่งไม้ 2 ชั้น 1 หลัง ที่เหลือเป็นอาคารไม้ยกพื้น นอกจากนั้นวัดยังเป็นที่ประดิษฐานรูปเหมือนหลวงปู่ทวด และหลวงพ่อปาน (อดีตเจ้าอาวาสรูปที่ 2)  ในด้านวัตถุมงคลหลวงพ่อปานได้สร้างตะกรุด ผ้ายันต์ และลูกอม แจกชาวบ้าน
สัตววิทยา
สัตววิทยา (Zoology, มาจากภาษากรีกโบราณ ζῷον (zoon) หมายถึง "สัตว์" และ λόγος หมายถึง "วิทยาการ หรือ ความรู้") จัดเป็นศาสตร์ด้านชีววิทยาสาขาหนึ่ง เกี่ยวข้องกับสมาชิกในอาณาจักรสัตว์ และชีวิตสัตว์โดยทั่วไป โดยเป็นการศึกษาเรื่องสัตว์ ตั้งแต่พวกสัตว์ชั้นต่ำพวก ฟองน้ำ แมงกะพรุน พยาธิตัวแบน นีมาโทดา กลุ่มหนอนปล้อง สัตว์ที่มีข้อปล้อง กลุ่มสัตว์พวกหอย ปลาดาว จนถึง สัตว์มีกระดูกสันหลัง และ สัตว์เลี้ยงลูกด้วยนม
สัตววิทยาศึกษาโดยรวมเกี่ยวกับร่างกายของสัตว์ ไม่ได้เน้นส่วนใดส่วนหนึ่ง และกระบวนการสำคัญในการสืบพันธุ์กัน
ดำรงชีพ แต่ศึกษาความสัมพันธ์ของสัตว์หรือกลุ่มสัตว์กับสภาพแวดล้อม เนื่องจากเป็นขอบเขตการศึกษาที่กว้าง จึงมักจะแบ่งย่อยเป็นสาขาอื่นๆ อีก เช่น วิทยาเซลล์, วิทยาตัวอ่อน, สัณฐานวิทยา, โบราณชีววิทยา, พันธุศาสตร์และวิวัฒนาการ, อนุกรมวิธาน, พฤติกรรมวิทยา, นิเวศวิทยา และสัตวภูมิศาสตร์ เป็นต้น
สัตววิทยานั้นมีการศึกษามาตั้งแต่สมัยกรีกโบราณ และจักรวรรดิโรมัน จากงานของฮิปโปเครเตส, อะริสโตเติล, และพลินี นักธรรมชาตินิยมสมัยต่อมาเจริญรอยตามอริสโตเติล จนในคริสต์ศตวรรษที่ 15 เมื่อมีการพิมพ์แพร่หลาย ความรู้เหล่านี้ก็กว้างขวางขึ้น มีการศึกษาและเผยแพร่มากขึ้น เช่น วิลเลียม ฮาร์วีย์ (การไหลเวียนของเลือด), คาโรลุส ลินเลียส (ระบบการตั้งชื่อทางวิทยาศาสตร์), ฌอร์ฌ-หลุยส์ เลอแกลร์ก กงต์เดอบูว์ฟง (ประวัติศาสตร์ธรรมชาติ) และฌอร์ฌ กูว์วีเย (กายวิภาคเปรียบเทียบ) ซึ่งเป็นการศึกษาในขั้นลึกของสัตววิทยา
จุดเปลี่ยนครั้งใหญ่ของการศึกษาสัตววิทยา ก็เมื่อชาลส์ ดาร์วิน ได้ตีพิมพ์หนังสือ กำเนิดพงศ์พันธุ์ (On the Origin of Species by Means of Natural Selection) ซึ่งได้อธิบายทฤษฎีวิวัฒนาการของสิ่งมีชีวิต นับแต่นั้นการศึกษาด้านพันธุศาสตร์เริ่มมีความจำเป็นในการศึกษาทางชีววิทยา และการศึกษาในแนวลึกเฉพาะด้านเริ่มมีมากขึ้น และยังมีการศึกษาคาบเกี่ยวกันในแต่ละสาขาวิชาด้วย
สำหรับสถาบันที่เปิดสอนศาสตร์ด้านสัตววิทยานั้น ในประเทศไทย ตามหลักสูตรของกระทรวงศึกษาธิการ ต้องผ่านการสอบคัดเลือกเพื่อเข้าศึกษาในสถาบันอุดมศึกษา ที่มีหลักสูตร สาขาวิชาสัตววิทยา และสาขาวิชาชีววิทยา เช่น  คณะวิทยาศาสตร์ คณะเกษตร  คณะประมง เช่น  คณะวิทยาศาสตร์ จุฬาลงกรณ์มหาวิทยาลัย, คณะประมง มหาวิทยาลัยเกษตรศาสตร์, คณะวิทยาศาสตร์ มหาวิทยาลัยเกษตรศาสตร์, คณะวิทยาศาสตร์ มหาวิทยาลัยเชียงใหม่,  คณะทรัพยากรธรรมชาติ มหาวิทยาลัยสงขลานครินทร์,  คณะวิทยาศาสตร์ มหาวิทยาลัยขอนแก่น หลักสูตร  4  ปี  สำเร็จการศึกษาได้วุฒิปริญญาตรี  เป็นต้น และเมื่อศึกษาจบแล้ว สามารถเข้าทำงานในหน่วยงานภาครัฐ รัฐวิสาหกิจ หรือเอกชนได้ต่าง ๆ หลากหลาย
กีฏวิทยา
กีฏวิทยา (Entomology) เป็นสาขาวิชาที่ศึกษาเกี่ยวกับสัตว์ในกลุ่มของแมลง แมลงมีความสัมพันธ์มากมายหลายทางต่อมนุษย์และสิ่งมีชีวิตอื่น ๆ สาขาวิชานี้จึงมีความสำคัญในการศึกษาชีววิทยา
การศึกษากีฏวิทยา
ในประเทศไทยได้มีการศึกษากีฏวิทยา โดยเปิดจัดการเรียนการสอนในระดับอุดมศึกษาในมหาวิทยาลัยเกษตรศาสตร์เป็นแห่งแรกของประเทศไทย โดยอยู่ภายใต้คณะเกษตร ในบางมหาวิทยาลัยในประเทศไทย อาจจัดการเรียนการสอนในคณะอื่นที่ไม่เกี่ยวข้องกับทางการเกษตร เช่น ภาควิชาสัตววิทยา คณะวิทยาศาสตร์ จุฬาลงกรณ์มหาวิทยาลัย
การจัดการเรียนการสอนทางด้านกีฏวิทยาโดยมหาวิทยาลัยชั้นนำ ส่วนใหญ่แบ่งออกเป็น 2 แนวทางคือ กีฏวิทยาสิ่งแวดล้อม และกีฏวิทยาชุมชน โดยกีฏวิทยาสิ่งแวดล้อมจะเปิดสอนในสาขากีฏวิทยาการเกษตร กีฏวิทยาสิ่งแวดล้อม กีฏวิทยาอุตสาหกรรม แมลงผสมเกษร และ ไรวิทยา ส่วนกีฏวิทยาชุมชนจะเปิดสอนในสาขานิติเวชกีฏวิทยา กีฏวิทยาชุมชน กีฏวิทยาการแพทย์ และกีฏวิทยาการ
กีฏวิทยาประยุกต์
นักกีฏวิทยาจำนวนมากได้ศึกษาแมลงซึ่งมีประโยชน์หรือโทษโดยตรงต่อมนุษย์ การศึกษาแมลงที่มีประโยชน์อย่าง เช่น ผึ้งและตัวไหม จะเน้นสนใจในด้านนิเวศวิทยาและพฤติกรรม เพื่อให้เข้าใจถึงวิธีการเพาะเลี้ยงและเพิ่มผลผลิต
นิติเวชกีฏวิทยาเป็นสาขาวิชาที่เกี่ยวกับแมลงที่กินซากศพ ความรู้เกี่ยวกับพฤติกรรมของแมลงเหล่านี้มีประโยชน์ในการพิสูจน์หลักฐานทางอาชญากรรม อย่างเช่นเวลาการตายโดยประมาณ โดยอาศัยการสังเกตวงจรชีวิตของแมลงว่าอยู่ในช่วงใด
นักกีฏวิทยา
นักกีฏวิทยา (ภาษาอังกฤษ : Entomologist) นักวิทยาศาสตร์ที่มีความเชี่ยวชาญทางแมลง ผู้ศึกษาค้นคว้าวิจัยแมลง
วิทยาไวรัส
ไวรัสวิทยา (Virology) เป็นการศึกษาทางชีววิทยาเกี่ยวกับไวรัส ในด้านของโครงสร้าง การจัดจำแนกหมวดหมู่ พยาธิสภาพ กลไกการก่อโรคในสิ่งมีชีวิต การตรวจวินิจฉัยทางห้องปฏิบัติการ การเพิ่มจำนวน การตอบสนองของระบบภูมิคุ้มกันเมื่อเกิดการติดเชื้อ วัคซีน การแพร่กระจาย การควบคุม และความสัมพันธ์ระหว่างไวรัสกับสิ่งมีชีวิตอื่น ไวรัสวิทยาเป็นสาขาย่อยของจุลชีววิทยา นักวิทยาศาสตร์ที่ศึกษาไวรัส เรียกว่า นักไวรัสวิทยา
การจัดจำแนกไวรัส
ไวรัสสามารถจัดจำแนกได้ตามคุณสมบัติต่าง ๆ
มีนวิทยา
มีนวิทยา (Ichthyology) เป็นศาสตร์ที่ว่าด้วยเรื่องที่เกี่ยวข้องกับปลา ลักษณะรูปร่างภายนอกของปลา ระบบภายในตัวปลา รวมถึงอนุกรมวิธานของปลา ออกเป็นกลุ่มหรือประเภท ปลาในที่นี้ประกอบด้วยปลากระดูกแข็ง ปลากระดูกอ่อน ได้แก่ ฉลามและกระเบน และปลาไม่มีขากรรไกร โดยไม่ครอบคลุมไปถึงสัตว์น้ำจำพวกอื่น เช่น หมึก, กบ, กุ้ง, ปู, วาฬ หรือโลมา ซึ่งไม่จัดว่าเป็นปลา
การศึกษาทางด้านมีนวิทยามีความสัมพันธ์อย่างมากกับสาขาวิชาชีววิทยาทางทะเล ชลธีวิทยา และสมุทรศาสตร์ และเรียกนักวิทยาศาสตร์ที่เชี่ยวชาญและศึกษาศาสตร์ทางด้านนี้ว่า "นักมีนวิทยา"
มีนวิทยา ถือได้ว่าเป็นแขนงย่อยของสัตววิทยา โดยคำว่า "Ichthyology" ที่ใช้เป็นชื่อภาษาอังกฤษนั้น มาจากภาษากรีกคำว่า "Ichthys" (ἰχθύς) แปลว่า ปลา, "logy" หรือ "logos" (λόγος) แปลว่า วิชา หรือ เรื่องราว, "มีน" มาจากภาษาบาลีสันสกฤต แปลว่า ปลา และ "วิทยา" มาจากภาษาสันสกฤต แปลว่า ความรู้